CQI :พัฒนาระบบการเข้าถึงยาสมุนไพรในผู้ป่วยเบาหวาน

**หน่วยงาน OPD**

สมาชิกทีม 1. นางสาว วิไลวรรณ ชมวีระ

 2. นางดรุณี กลีบมะลิ

 3. นางผ่องใส ก้องเวหา

 4. นางสาวพัชรินทร์ ทัพวิเศษ

 5. นางวิวาพร แสนบุญ

 **ความเป็นมา**

งานตึกผู้ป่วยนอก ให้บริการตรวจโรคทั่วไปและให้บริการคลินิกพิเศษ โรคเบาหวาน ปัจจุบันยังพบว่าผู้ป่วยยังมีปัญหาการควบคุมระดับน้ำตาลได้ไม่ดี ทั้งนี้การควบคุมระดับน้ำตาลได้ดีนั้นขึ้นอยู่กับปัจจัยหลายอย่าง ไม่มีว่าจะเป็นการรับประทานยาตามแพทย์สั่ง การปฏิบัติตัวที่ถูกต้อง การปรับเปลี่ยนพฤติกรรม ในปีงบประมาณ2560 ทางโรงพยาบาลห้วยผึ้งได้นำศาสตร์การแพทย์แผนไทย มาเป็นอีกศาสตร์แขนงหนึ่งมาเป็นทางเลือกในการดูแลสุขภาพของประชาชนอำเภอห้วยผึ้ง

พบว่า มะระขี้นกเป็นสมุนไพรที่สามารถลดระดับน้ำตาลในเลือดได้ ทางงาน NCD จึงได้พิจารณาใช้ช่วยส่งเสริมเพื่อช่วยลดระดับน้ำตาลในเลือดในผู้ป่วยเบาหวานอีทางเลือกหนึ่ง

 **การวิเคราะห์สาเหตุของปัญหา**

1.ตึกแพทย์แผนไทยห่างจากตึกผู้ป่วยนอก ซึ่งเกิดความยุ่งยากในการเดินไปรับบริการที่ตึกแพทย์แผนไทย

2.ขาดการประชาสัมพันธ์

3.ความยุ่งยากในการค้นแฟ้มประวัติเนื่องจากจำนวนผู้ป่วยเบาหวานที่มารับบริการในวันคลินิก

 **วัตถุประสงค์**

1.เพื่อให้ผู้ป่วยเบาหวานได้มีโอกาสเข้าถึงยาสมุนไพร มะระขี้นก

2.เพื่อลดขึ้นตอนในการเข้ารับการตรวจรับยากับแพทย์แผนไทย

 **ตัวชี้วัด**

1.ร้อยละผู้ป่วยเบาหวานที่ได้รับยาสมุนไพร มะระขี้นก มีระดับน้ำตาลลดลง(FBS )

2.ร้อยละผู้ป่วยเข้าถึงบริการงานแพทย์แผนไทยรวดเร็ว ไม่ซับซ้อน

 **เป้าหมาย**

1.ร้อยละผู้ป่วยเบาหวานที่ได้รับยาสมุนไพร มะระขี้นก มีระดับค่าน้ำตาล

 ( FBS )จากเดิมร้อยละ 20

2.ผู้ป่วยเบาหวานเข้าถึงยาสมุนไพรมะระขี้นก

 **ขั้นตอนการดำเนินงาน**

การดำเนินการเดิม

1.งานแพทย์แผนไทยให้บริการที่ตึกแพทย์แผนไทย

2.ผู้ป่วยที่จะรับยาสมุนไพรมะระขี้นกเพิ่มต้องมาขอรับแฟ้มประวัติที่หน้าคลินิกบริการเบาหวานก่อนเข้าพบแพทย์แผนไทย

3.ผู้ป่วยเบาหวานที่มีค่าระดับ FBS> 200mg% จะพิจารณาให้รับยาสมุนไพรมะระขี้นกเพิ่มตามความสมัครใจ

 **วิธีการดำเนินการ**

1.ประชุมทีม OPD ร่วมกับแพทย์แผนไทย

2.ประชาสัมพันธ์ให้ผู้ป่วยได้รับทราบว่าทางโรงพยาบาลห้วยผึ้งมีให้บริการการแพทย์ทางเลือกโดยเน้นประชาสัมพันธ์ช่วงเช้า ที่หน้าคลินิกบริการ

3.ทำการเปิดให้บริการแบบ OPD คู่ขนานของแพทย์แผนไทย ในวันที่มีคลินิก โดยใช้วันพฤสบดีและวันศุกร์ เวลา 08.00 – 12.00 น.

4.ให้เข้าพบแพทย์แผนไทยโดยไม่ต้องใช้แฟ้มประวัติ โดยแสดงบัตรประจำตัวผู้ป่วย , บัตรทอง, บัตรประชาชน

 **ผลลัพธ์**

1.ผู้ป่วยเบาหวานที่ได้รับสมุนไพรมะระขี้นกและมีระดับน้ำตาลลดลง (FBS )

|  |  |
| --- | --- |
| ปีงบประมาณ2560  | ปีงบประมาณ 2561  |
| ได้รับยาทั้งหมด(คน) | ค่าFBSลดลง(คน) | ร้อยละ | ได้รับยาทั้งหมด(คน ) | รอติดตามผล(คน) | ค่าFBS ลดลง(คน) | ร้อยละ |
| **20** | **9** | **49** | **33** | **12** | **11** | **50** |

**ปัญหาและโอกาสพัฒนา**

1.ผู้ป่วยเบาหวานบางส่วนยังไม่เข้าถึงบริการสมุนไพรมะระขี้นก ซึ่ง โรงพยาบาลห้วยผึ้งมีคลินิกคือวันพุธและวันพฤหัสบดี ซึ่งปัจจุบันให้บริการเพียงวันพฤหัสบดี

2.เพิ่มการติดตามการกินยาสมุนไพรมะระขี้นกที่ต่อเนื่อง

3.พัฒนาระบบการเข้าถึงบริการในระดับรพ.สต.

4.เพิ่มการประชาสัมพันธ์